OpenLLM-France/wikimedia huggingface dataset:
# Montblainville

Montblainville és un municipi francès situat al departament del Mosa i a la regió del Gran Est. L'any 2007 tenia 66 habitants.

## Demografia
### Població

El 2007 la població de fet de Montblainville era de 66 persones. Hi havia 32 famílies, de les quals 8 eren unipersonals (8 homes vivint sols), 8 parelles sense fills i 16 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 52 habitatges, 27 eren l'habitatge principal de la família, 18 eren segones residències i 8 estaven desocupats. Tots els 52 habitatges eren cases. Dels 27 habitatges principals, 23 estaven ocupats pels seus propietaris, 2 estaven llogats i ocupats pels llogaters i 2 estaven cedits a títol gratuït; 1 tenia dues cambres, 5 en tenien quatre i 21 en tenien cinc o més. 22 habitatges disposaven pel capbaix d'una plaça de pàrquing. A 18 habitatges hi havia un automòbil i a 8 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Montblainville el 2009 :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 4 |
| 4 | 75 a 79 | 0 |
| 0 | 70 a 74 | 4 |
| 0 | 65 a 69 | 4 |
| 0 | 60 a 64 | 0 |
| 0 | 55 a 59 | 4 |
| 0 | 50 a 54 | 0 |
| 4 | 45 a 49 | 4 |
| 4 | 40 a 44 | 0 |
| 4 | 35 a 39 | 0 |
| 0 | 30 a 34 | 0 |
| 0 | 25 a 29 | 4 |
| 4 | 20 a 24 | 0 |
| 0 | 15 a 19 | 0 |
| 0 | 10 a 14 | 0 |
| 0 | 5 a 9 | 0 |
| 0 | 0 a 4 | 4 |

## Economia

El 2007 la població en edat de treballar era de 41 persones, 29 eren actives i 12 eren inactives. De les 29 persones actives 28 estaven ocupades (20 homes i 8 dones) i 1 aturada (1 home). De les 12 persones inactives 4 estaven jubilades, 3 estaven estudiant i 5 estaven classificades com a «altres inactius».

### Activitats econòmiques

L'any 2000 a Montblainville hi havia 10 explotacions agrícoles que ocupaven un total de 686 hectàrees.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Exploitations agricoles
* Résumé statistique Fitxa resum de dades estadístiques de Montblainville a l'INSEE.
* Évolution et structure de la population Fitxa amb el detall de dades de Montblainville a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Montllobar (Tremp)

El tossal de Montllobar és una muntanya de 1.103,5 metres que es troba a l'antic municipi de Fígols de Tremp, ara del terme de Tremp, a la comarca del Pallars Jussà.
És l'extrem nord de la serra del seu mateix nom, i té la fita geodèsica 256089001. Montllobar és una muntanya de referència des de tota la Conca de Tremp, ja que la tanca pel costat de ponent.
És un quilòmetre al sud del Coll de Montllobar, a la carretera C-1311, cap al punt quilomètric 12,85, i uns 600 metres al sud-oest del Castell de Montllobar.
Aquest cim està inclòs al llistat dels 100 cims de la FEEC.

## Referències

* ↑ GEC
* ↑ «Repte 100 cims». Federació d'Entitats Excursionistes de Catalunya. Arxivat de l'original el 28 de març 2019. [Consulta: 3 febrer 2018].

## Enllaços externs

* Institut Cartogràfic de Catalunya
# Muhàmmad ibn Yaqut

Abu-Bakr Muhàmmad ibn Yaqut (mort en 935) fou un prefecte de la policia de Bagdad, hàjib o camarlenc i cap de l'exèrcit durant el Califat Abbàssida.
Era fill de Yaqut, hàjib del califa al-Múqtadir, i fou nomenat prefecte de policia el 930. Eren temps de poca autoritat i la guàrdia turca era qui tenia el control de la ciutat i terroritzava a la gent. Muhàmmad va participar en una lluita entre la infanteria i la cavalleria a favor d'aquesta i els infants foren massacrats salvant-se només un destacament de negres que es va rendir (febrer de 930).
Uns mesos després la cavalleria es va amotinar demanant augment de sou però foren expulsats de la ciutat amb el suport de l'amir principal Munis, que els va acabar derrotant prop de Wasit. Però després Munis i Muhàmmad es van enfrontar i Munis va obtenir la destitució del prefecte (estiu del 931). Munis va exigir el desterrament del seu rival, però el califa va refusar. Munis llavors va amenaçar amb una revolta armada i el califa va cedir. Muhàmmad fou enviat a Sistan (juliol del 931).
Aviat el califa i Munis es van enfrontar i el primer va cridar Muhàmmad, que va tornar el gener del 932. El califa li va donar un exèrcit i el va enviar a la regió de Takrit, a al-Mashuk, però Munis va sortir de Mossul i les tropes de Muhàmmad (amb Sad ibn Hamdan com a lloctinent) van retornar a Bagdad sense lluitar. Victoriós Munis i assassinat al-Múqtadir (octubre del 932). Muhàmmad va fugir amb el fill del califa, Abd-al-Wàhid, i alguns dels seus partidaris, i van arribar a Madain i després a Wasit on la major part de les tropes els van abandonar; les tropes del nou califa al-Qàhir, manades pel turc Yalbak, s'acostaven a Wasit i el fill del califa i Muhàmmad van fugir a Tustar. Abd-al-Wàhid es va acabar rendint i Muhàmmad va entrar en negociacions amb Yalbak i finalment va obtenir el perdó del nou califa, podent tornar a Bagdad.
El 934 va pujar al tron ar-Radi (934-940), fill d'al-Múqtadir sobre el que va agafar tant d'ascendent que es podia considerar que llavors fou el verdader sobirà. Fou nomenat camarlenc i cap de l'exèrcit deixant en posició subalterna al visir Ibn Muqla.
El cosí de l'antic califa al-Múqtadir, Harun ibn Gharib, havia estat nomenat governador dels districtes de Mah al-Kufa, ad-Dinawar i Masabadhan, i ara havia donat senyals que es volia fer independent. Muhammad va enviar contra ell un exèrcit i es va lliurar batalla ell maig del 934 i les forces de Muhammad foren derrotades. Però Harun va caure al cap de poc del cavall i fou mort per un esclau de Muhammad i la resistència es va acabar.
Aconsellat per Ibn Mukla, que el considerava massa influent, el califa al-Radi el va fer arrestar el 12 d'abril del 935 junt amb el seu germà Mudhàffar ibn Yaqut i el secretari Abu-Ishaq al-Qararití. Muhàmmad va morir a la presó abans d'acabar l'any 935.

## Bibliografia

* Encyclopaedia of Islam. Second Edition, Brill Publishers, Leiden, s.v. «Muḥammad b. Yāḳūt, Abū Bakr».
# Míssil antivaixell

Un míssil antivaixell és un míssil guiat dissenyat específicament per a destruir vaixells enemics. La majoria s'acosten a l'objectiu volant a una altura d'entre 5 i 50 metres, per a evitar ser detectats per radars.

## Sistemes antivaixell de llançament aeri

Els sistemes antivaixell de llançament aeri estan compostos per bombes, torpedes o míssils específicament dissenyats per a la destrucció de vaixells i muntats a bord d'una aeronau. Entre els que hi ha actualment en servei es troben el Exocet AM.39, el Harpoon o l'As-15. Hi ha models més lleugers aptes per al seu llançament des d'helicòpters com el noruec Penguin.

## Sistemes antivaixell de llançament terrestre o marítim

Els sistemes antivaixell de llançament terrestre o marítim estan compostos per peces d'artilleria embarcades o costaneres, torpedes o míssils, muntats a terra o sobre un vaixell (també submarins). Entre els que hi ha actualment en servei es troben l'Exocet MM.40, l'AGM-84 Harpoon de superfície o el SS-N-19.

## Fiabilitat dels sistemes antivaixell

S'ha provat en diferents conflictes bèl·lics recents que la fiabilitat dels sistemes antivaixell és molt elevada, fins i tot sota condicions extremes i en presència de sistemes antimíssils. Els torpedes són especialment devastadors, encara que lents, mentre que els míssils antivaixell causen un dany menor però tot i això són capaços de destruir blancs de mida petita i intermèdia amb gran eficàcia. Les bombes i l'artilleria naval estan avui en dia en retrocés, però cap país no ha renunciat completament a aquest armament.

## Vegeu també

* Plataforma de llançament de míssils
* Míssil aire-superfície
* Míssil aire-aire
* Guiatge de míssils
* Míssil antitancs

## Referències

* ↑ Sunburns, Yakhonts, Alfas and the Region Arxivat 2006-08-20 a Wayback Machine.(Australian Aviation, Sept 2000.) Carlo Kopp, Defence Analyst and Consulting Engineer, 5 dem arç del 2001 PDF
# Muttusami

Muttusami fou rei de Uda Rata (Kandy) el 1803.
Era germà de la reina Upendrama i a la mort del seu cunyat el rei Sri Rajadhi Rajasinha va reclamar la successió però el primer adigar Pilima Talauve el va fer detenir amb les seves germanes (1798) i va proclamar a Sri Vikrama Rajasinha.
El febrer de 1803 quan els britànics van ocupar Kandy (Senkadagala) el van alliberar i el van posar en el tron, però el mes de març els singalesos van reconquerir Senkadagala i els britànics es van retirar amb Muttusami, sent aniquilats a la riba del riu Mahaweli. Només van quedar quatre supervivents i Muttusami fou dels que van morir.

## Enllaços externs

* History of Ceylon, per L. E. Blaze
# Musaymir

Musaymir és una ciutat del Iemen a la governació de Lahej, antiga capital del sultanat hawshabi de Musaymir, a uns 90 km al nord d'Aden i uns 80 km al sud de Taizz.
La ciutat es troba a la riba dreta del wadi Tuban i té importància estratègica perquè domina la via entre Aden i Taizz i perquè controla el wadi, que és el principal origen del subministrament d'aigua a la ciutat de Lahej. La ciutat només té un edifici remarcable: el palau del sultà, construït en grans pedres. Està poblada pels hawashib que vers el 1963 eren uns deu mil dels que la meitat vivia a la ciutat o a la rodalia. Avui dia la població està barrejada amb membres de diverses tribus.
# Muàwiya

Muàwiya o Muawiya és el nom dels següents personatges:
* Maaouya Ould Sid'Ahmed Taya, primer ministre, després president de Mauritània
* Muàwiya ibn Abi-Sufyan o Muàwiya I (602–680), califa omeia de Damasc (661-680)
* Muàwiya ibn Hixam (m. en 737), príncep omeia i general
* Muàwiya ibn Hudayj, sahabi i general i governador omeia
* Muàwiya ibn Yazid o Muàwiya II (661–684), califa omeia de Damasc (683-684)
# Muàyyad-ad-Din Muhàmmad ibn al-Alkamí

Muàyyad-ad-Din Muhàmmad ibn al-Alkamí fou visir del darrer califa abbàssida Al-Mustàssim, nascut a la vila de Nil, al canal de Nil (Iraq). Era istadh ad-dar quan Al-Mustàssim va accedir al tron. Va mantenir correspondència amb els mongols abans de la conquesta de Bagdad i sembla que va trair el seu senyor, encara que probablement no, amb l'extensió que alguns com Al-Juzjaní li atribueixen. Conquerida Bagdad per Hulagu, va ser mantingut com a visir, però va morir poc després el 6 de juny de 1258; el seu fill Xaharaf-ad-Din Abu-l-Qàssim Alí l'hauria substituït, i el càrrec va passar a un personatge de nom Ibn Amran, originari de Baquba.

## Referències

* ↑ May, Timothy Michael. The Mechanics of Conquest and Governance: The Rise and Expansion of the Mongol Empire, 1185-1265 (en anglès). University of Wisconsin--Madison, 2004, p. 345.
* ↑ ibn Humām al-Dīn Khvānd Mīr, Ghiyās̲al-Dīn. Habibü's-siyer: Moğol ve Türk hâkimiyeti (en anglès). Harvard University, 1994, p. 54-55.

## Bibliografia

* John Andrew Boyle, The death of the last Abbasid caliph; a contemporary Muslim account, J. Semitic Studies (1961) 6 (2): 145-161 doi:10.1093/jss/6.2.145
# Múscul gemin inferior

El múscul gemin inferior o múscul bessó inferior (musculus gemellus inferior) és el nom d'un múscul situat en la regió dels glutis humans. Juntament amb el bessó superior, formen dos fascicles musculars estrets i accessoris del tendó de l'obturador intern, el qual procedeix just entre els dos gèmins fins a inserir-se en el trocànter major del fèmur.
La contracció del gemin inferior estabilitza l'articulació coxofemoral i produeix l'adducció del maluc o articulació coxofemoral, és a dir, aproxima el membre inferior cap a la línia mitjana del cos. El gemin inferior també causa la rotació externa, cap enfora, del membre inferior.

## Insercions

El múscul gemin inferior neix a la part superior de la tuberositat isquiàtica, just per sota de la inserció d'alguns fascicles del tendó de l'obturador interno. Després gira cap a la part inferior del tendó de l'obturador intern, per la cara interna de l'epífisi del fèmur, fins a inserir juntament amb aquest múscul. En rares ocasions el múscul pot estar absent en el naixement.

## Irrigació i innervació

La innervació del gemin inferior la proveeix branques del nervi quadrat femoral provinents de L5 - S1. El gemin inferior està irrigat per l'artèria glútia inferior o artèria ciàtica, la branca més voluminosa de les dues terminacions del tronc anterior de l'artèria ilíaca interna.

## Notes

* ↑ En el Diccionari enciclopèdic de medicina se l'anomena múscul gemin inferior. En canvi, el Termcat considera que el múscul gemin és una sinonímia complementària de la denominació principal: "múscul bessó", que també és la traducció que s'ajusta més a la denominació de la Terminologia Anatomica: musculus gemellus inferior. Al TermCat no apareix la diferenciació entre inferior i superior; tan sols "múscul bessó". Vegeu TERMCAT, Centre de Terminologia. Diccionari d'anatomia. Barcelona: Fundació Barcelona, 1993. 435 p. (Diccionaris terminològics) ISBN 84-88169-06-X.

## Referències

* 1 2 3 4 «múscul». Diccionari enciclopèdic de medicina. Enciclopèdia Catalana, S.A. 1997-2010. Arxivat de l'original el 2012-10-02. [Consulta: 21 abril 2014].
* ↑ Chummy S. Sinnatamby, R. J. Last. Anatomía de Last (en castellà). Publicat per Editorial Paidotribo, 2003; p. 121. ISBN 84-8019-670-X
    Aquest article incorpora text de l'edició de l'Anatomia de Gray en domini públic.

## Imatges

* Múscul gemin inferior.
* Os del maluc dret. Superfície externa.
* Fèmur dret. Cara anterior.
* Estructures que envolten l'articulació del maluc dret.
* Dissecció on es pot observar el múscul gemin inferior.

## Enllaços externs

* LUC gemi
* PTCentral Arxivat 2010-07-15 a Wayback Machine.
* Figura anatòmica: 13:st-04 a Human Anatomy Online, SUNY Downstate Medical Center
# Nagórnoie (Vorónej)

* Per a altres significats, vegeu «Nagórnoie».
Nagórnoie (en rus: Нагорное) és un poble (un khútor) de l'óblast de Vorónej, a Rússia, segons el cens del 2010 tenia 137 habitants.

## Referències

* ↑ Расстояние от Херсонского до Россоши
* 1 2 Херсонский хутор на карте
* ↑ Всероссийская перепись населения 2010 года. Численность населения городских округов, муниципальных районов, городских и сельских поселений, городских и сельских населённых пунктов Воронежской области
# Mussa (nom)

Mussa és un nom masculí àrab (àrab: موسى, Mūsà) que es correspon amb el català Moisès, que l'àrab pren directament de l'hebreu מֹשֶׁה, Moshe. Si bé Mussa és la transcripció normativa en català del nom en àrab clàssic, també se'l pot trobar transcrit Musa, Musà, Moussa... Com a nom del patriarca del judaisme és un nom força usual entre els àrabs jueus, de la mateixa manera que, com a nom d'un dels principals profetes de l'islam, és dut per molts musulmans, arabòfons o no; aquests darrers l'han adaptat a les característiques fòniques i gràfiques de la seva llengua: albanès: Musa; àzeri: Musa; bosnià: Musa; amazic cabilenc: Musa; indonesi: Musa; ioruba: Mósè; kurd: Mûsa; somali: Muuse; sorani: مووسا; suahili: Musa; tàtar: Муса; turc: Musa.

## Notes

* ↑ Castells Criballes, Margarida; Cinca Pinós, Dolors. Diccionari Àrab-Català. Barcelona: Enciclopèdia Catalana, 2007, p. s.v. "موسى". ISBN 978-84-412-1546-7.
* ↑ Vegeu aquí les normes de transcripció simplificada dels mots àrabs.
* ↑ Excepte en el cas de personalitats àrabs contemporànies que hagin usat personalment transcripcions específiques i singulars del seu nom, es recomana, sobretot per als personatges històrics, emprar sempre la forma catalana normativa.
# Mussa al-Kàdhim

Mussa al-Kàdhim ibn Jàfar (àrab: موسى الكاظم بن جعفر, Mūsà al-Kāẓim ibn Jaʿfar, significant al-Kàdhim ‘el Que es conté’ o ‘el Que calla’) (Medina, 8 de novembre de 745 - Bagdad, 30 d'agost de 799) fou el setè imam dels xiïtes duodecimans. És conegut també com a Abu l-Hàssan al-Àwwal o al-Mahdí i com a Abu-Ibrahim, Abu-Alí i al-Abd as-Sàlih. Va néixer a al-Abwa, entre la Meca i Medina, o en aquesta darrera en una data incerta (8 de novembre del 745, setembre del 745, o any 746/747); la seva mare, Hamida o Humayda bint Said al-Barbariyya (o al-Andalussiyya) era una umm wàlad comprada a un mercader d'esclaus amazics (és coneguda sovint com al-Mussaffat, ‘la Purificada’).
A la mort del seu pare Jàfar as-Sàdiq el 765, el seu hereu Ismaïl l'havia premort i el segon fill, Abd-Al·lah, també l'havia premort poc després sense deixar fills. Cadascun tenia un fort grup de seguidors: els (proto) ismaïlites i els fat·hiyya. Un altre fill, Muhàmmad, tenia també un grup d'adeptes, els sumatiyya; un grup, els nawissiyya, proclamava que Jàfar no havia mort i tornaria com a mahdí. La doctrina oficial diu que Mussa ja havia estat designat pel seu pare com a successor i va tenir el suport dels xiïtes més eminents, si bé alguns van tardar una mica. El califa abbàssida volia eliminar l'hereu, que no s'havia fet públic per seguretat, i va enviar espies a Medina. Al-Kàdhim va adoptar una posició quietista, consagrat a la pregària i a l'oració. El successor del califa al-Mansur, el seu fill al-Mahdí (775-785), el va cridar a la cort i el va fer empresonar, però el seu guardià, al-Mussàyyab ibn Zuhayr ad-Dabbí es va convertir aviat en partidari de l'imam. De fet, no va estar gaire temps presoner i a canvi de la promesa de no revoltar-se fou alliberat i va rebre tres mil dinars.
El 786 es va revoltar al-Hussayn ibn Alí Sàhib Fakkh però va fracassar. Mussa no va donar suport a la revolta, però el califa al-Hadi el va acusar d'haver-la fomentat i potser l'haguera executat de no haver mort. Al-Kàdhim va estar a la Meca fins a la pujada al tron d'Harun ar-Raixid. Al novè any de regnat aquest el va fer arrestar (795) i finalment el va fer executar (799), potser enverinat (si bé les versions de la seva mort són nombroses). Es diu que va deixar nombrosos fills (entre 33 i 60 fills, segons les fonts). Va prohibir a les seves filles (unes 23) de casar-se, però una ho va fer, Umm-Salama.
De Mussa descendeixen els sàyyids mussawis que representen el 70% dels sàyyids (o descendents de Mahoma) que viuen avui dia a l'Iran.
El va succeir el seu fill Alí ar-Ridà.

## Bibliografia

* Enciclopèdia de l'Islam, VII, pàgs. 645 -648
# Newburgh (Nova York)

Newburgh és una ciutat del Comtat d'Orange (Nova York) dels Estats Units d'Amèrica.

## Demografia

Segons el cens del 2000 Newburgh tenia 28.259 habitants., 9.144 habitatges, i 6.080 famílies. La densitat de població era de 2.856,2 habitants per km².
Dels 9.144 habitatges en un 40% hi vivien nens de menys de 18 anys, en un 34,1% hi vivien parelles casades, en un 25,4% dones solteres, i en un 33,5% no eren unitats familiars. En el 27,1% dels habitatges hi vivien persones soles l'11% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,97 i el nombre mitjà de persones que vivien en cada família era de 3,62.
Per edats la població es repartia de la següent manera: un 33,2% tenia menys de 18 anys, un 12,7% entre 18 i 24, un 28,8% entre 25 i 44, un 16,1% de 45 a 60 i un 9,2% 65 anys o més.
L'edat mitjana era de 28 anys. Per cada 100 dones de 18 o més anys hi havia 83,4 homes.
La renda mitjana per habitatge era de 30.332 $ i la renda mitjana per família de 32.519 $. Els homes tenien una renda mitjana de 26.633 $ mentre que les dones 21.718 $. La renda per capita de la població era de 13.360 $. Entorn del 23% de les famílies i el 25,8% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Personatges il·lustres

* John W. Collins, (1912-2001), Mestre d'escacs.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Newburgh». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Newburgh». American Fact Finder. Oficina del Cens dels Estats Units, 12-01-2010.
# Nodi gros

El nodi groso nodi comú (Anous stolidus) és un ocell marí de la família dels làrids (Laridae), d'hàbits pelàgics, que habita les zones tropicals i subtropicals dels oceans Pacífic, Atlàntic i Índic.

## Referències

* ↑ Comissió dels Noms dels Ocells en Català. Diccionari dels ocells del món: Ocells no passeriformes. Fundació Barcelona Zoo (Zoo de Barcelona); Institut Català d'Ornitologia; TERMCAT, Centre de Terminologia
* ↑ Nodi comú a CERCATERM Rev. 12/03/2012
# Nodi blau

El nodi blau (Procelsterna cerulea) és un ocell marí de la família dels làridss (Laridae) que habita al centre i sud de l'oceà Pacífic, criant a penya-segats costaners i platges de les illes Marshall, Hawaii, Fiji, Samoa, Marqueses, Tuamotu i altres.
# Núvol de Magalhães

«Núvol de Magalhães» té aquests significats:
* Astronomia: El Gran Núvol de Magalhães, galàxia nana irregular, satèl·lit de la Via Làctia
* Astronomia: El Petit Núvol de Magalhães, galàxia nana irregular, satèl·lit de la Via Làctia i més petita que l'anterior
# Neidhausen

Neidhausen (en luxemburguès: Näidsen; alemany: Neidhausen) és una vila de la comuna de Parc Hosingen, situada al districte de Diekirch del cantó de Clervaux. Està a uns 47 km de distància de la ciutat de Luxemburg.

## Història

Abans de l'1 de gener de 2012, Neidhausen formava part de l'antiga comuna de Hosingen, que va ser dissolta per crear la comuna de Parc Hosingen.
# Nekhaika

Nekhaika (en rus: Нехайка) és un poble del krai de Perm, a Rússia, que el 2010 tenia 3 habitants.

## Referències

* ↑ «численность населения городских округов, муниципальных районов, городских и сельских поселений, городских населенных пунктов, сельских населенных пунктов Пермского края по итогам Всероссийской переписи населения 2010 года». Arxivat de l'original el 2014-09-10. [Consulta: 3 abril 2019].
* ↑ Расстояние от Нехайки до Добрянки
# Nekane Díez Tapia

Nekane Díez Tapia (Barakaldo, Biscaia, 13 d'agost de 1991) és una exfutbolista basca.
Davantera, fitxà la temporada 2007-08 per l'Athletic Club de Bilbao, procedent del Club Deportivo Mariño. Feu el seu debut amb el club basc amb quinze anys, rècord de precocitat a l'entitat, en un partit de la Lliga de Campions Femenina a Ljubljana l'agost de 2007, on anotà el seu primer gol. Hi jugà durant setze temporades amb el qual aconseguí una Lliga espanyola (2015-16) i tres Copes Euskal Herria (2016, 2017, 2021). Al final de la temporada 2022-23, es retirà esportivament essent la segona màxima golejadora de l'entitat bilbaina amb 162 gols i la quarta amb més partits disputats amb 381. Fou internacional amb selecció de futbol del País Basc en sis ocasions entre 2008 i 2017, fent dos gols.

## Referències

* ↑ Muñoz, Unai. «Nekane Díez, histórica del Athletic, cuelga las botas» (en castellà). Deia, 19-05-2023. [Consulta: 1r agost 2023].
* ↑ Ensunza, Julen. «La goleadora del Athletic Nekane Díez cuelga las botas a final de temporada» (en castellà). El Correo, 19-05-2023. [Consulta: 1r agost 2023].
* ↑ «Nekane Díez cuelga las botas: “Este viaje ha sido inolvidable”» (en castellà). Onda Vasca, 26-05-2023. [Consulta: 1r agost 2023].
* ↑ «Nazioartekotasunak partidaka» (en euskera). Euskadi Futbol Federakundea. Arxivat de l'original el 2022-01-29. [Consulta: 1r agost 2023].

## Enllaços externs

* Fitxa de Nekane Díez Tapia - Athletic Club
# Nekhotéievka

Nekhotéievka - Нехотеевка (rus) - és un poble de l'óblast de Bélgorod, a Rússia. El 2010 tenia 38 habitants. Pertany al districte (raion) de Xebékino.

## Referències

* ↑ «Znamenka» (en anglès). GeoNames. Arxivat de l'original el 2022-01-29. [Consulta: 29 gener 2022].
* ↑ «Генеральный план Шебекинского городского округа». Федеральная государственная информационная система территориального планирования (ФГИС ТП). Arxivat de l'original el 2021-05-27. [Consulta: 29 gener 2022].
* ↑ Koriakov, I. B. «База данных «Этно-языковой состав населённых пунктов России»». Arxivat de l'original el 2021-10-05. [Consulta: 29 gener 2022].